**ZARASŲ RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIAUS**

**ADMINISTRACINĖS PASLAUGOS TEIKIMO APRAŠYMAS**

| **Eil.**  **Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas | Pareiškimo ir išvados dėl asmens pripažinimo neveiksniu ar ribotai veiksniu tam tikroje srityje ir globos nustatymo tam tikroje srityje teikimas |
| 2. | Administracinės paslaugos aprašymas | Organizavimas asmens pripažinimo neveiksniu ar ribotai veiksniu tam tikrose srityse, globos nustatymo ir globėjo paskyrimo tam tikroje srityje bei teikimas socialinio darbuotojo išvados dėl asmens gebėjimo pasirūpinti savimi ir priimti kasdienius sprendimus.  Paslauga teikiama fiziniam asmeniui, kuris dėl psichinės ligos arba silpnaprotystės negali suprasti savo veiksmų reikšmės ar jų valdyti tam tikroje srityje. Asmuo teismo tvarka gali būti pripažintas neveiksniu ar ribotai veiksniu tam tikroje srityje, nustatyta globa ir paskirtas globėjas tam tikroje srityje. Pareiškimą dėl asmens pripažinimo neveiksniu tam tikroje srityje teismui gali pateikti asmens sutuoktinis, vaikai, tėvai.  Jei tokių asmenų nėra, tuomet paslaugą teikia prokuroras arba Zarasų rajono savivaldybės administracijos Socialinės paramos skyrius.  Fizinis asmuo, norintis gauti šią paslaugą, kreipiasi į Socialinės pramos skyrių ir pateikia nustatytos formos prašymą šiai paslaugai gauti ir gauti socialinio darbuotojo išvadą dėl asmens gebėjimo pasirūpinti savimi ir priimti kasdienius sprendimus.  Asmeniui suteikiama išsami informacija apie būtinus pateikti dokumentus. Asmuo supažindinamas su galima atsakomybe, jam pateikus netikslius duomenis, nuslėpus informaciją ar įrodžius kliento piktnaudžiavimą valstybės atžvilgiu.  Prašymas pateikiamas raštu asmeniškai, paštu, arba per įgaliotą asmenį atvykus į Zarasų rajono savivaldybės administracijos Socialinės paramos skyrių (Savanorių g. 2, 32109 Zarasai, I a. 3 kab.). Jei prašymas pateikiamas paštu ar per įgaliotą asmenį, prie prašymo turi būti pridėtos visų reikiamų dokumentų kopijos, patvirtintos įstatymų nustatyta tvarka. Gali pateikti tiesiogiai atvykęs į Zarasų rajono savivaldybės administracijos „vieną langelį“ (Sėlių a. 22, 32110 Zarasai, 105 kab.), siųsti paštu (adresuojama Zarasų rajono savivaldybės administracijai, Sėlių a. 22, 32110 Zarasai), per atstovą.  Atsakymas asmeniui pateikiamas tiesiogiai atvykus į Zarasų rajono savivaldybės administracijos Socialinės paramos skyrių (Savanorių g. 2, 32109 Zarasai. I a. 3 kab.) arba prašyme nurodytais būdais (išsiunčiamas paštu nurodytu adresu arba el. paštu) |
| 3. | Paslaugos gavėjo (asmens, siekiančio gauti paslaugą) tipas | 1. Lietuvos Respublikos piliečiai.  2.Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečiai ir jų šeimos nariai, kuriems išduoti dokumentai, patvirtinantys ar suteikiantys teisę gyventi Lietuvos Respublikoje.  3.Užsieniečiai, turintys Lietuvos Respublikos ilgalaikio gyventojo leidimą gyventi Europos Sąjungoje.  4.Užsieniečiai, kuriems suteiktas prieglobstis Lietuvos Respublikoje. |
| 4. | Paslaugos teikimo būdas (tipas) | Paslauga teikiama neelektroninėmis priemonėmis. |
| 5. | Funkcija, kurią vykdant teikiama paslauga | Paslauga teikiama valstybei perdavus paslaugos teikimo funkciją |
| 6. | Informacija apie tai, ar paslauga teikiama atlygintinai  (neelektroninėmis / elektroninėmis priemonėmis teikiamos paslaugos) | Ne |
| 7. | Paslaugos rezultatas | Pateiktas pareiškimas ir išvada dėl asmens pripažinimo neveiksniu ar ribotai veiksniu tam tikroje srityje ir globos nustatymo tam tikroje srityje |
| 8. | Teisės aktai, reglamentuojantys paslaugos teikimą, ir, jei teisės aktai yra paskelbti – nuorodos į tų teisės aktų paskelbimo šaltinį internete (Teisės aktų registrą, Europos Sąjungos oficialiojo leidinio svetainę arba Paslaugą teikiančios savivaldybės interneto svetainę) | Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas  <https://www.e-tar.lt/portal/lt/legalAct/TAR.8A39C83848CB/asr>  [Lietuvos Respublikos civilinio proceso kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinio proceso kodeksas (509 straipsnis)](https://e-seimas.lrs.lt/portal/legalAct/lt/TAD/TAIS.162435)  <https://www.e-tar.lt/portal/lt/legalAct/TAR.2E7C18F61454/asr>  [Lietuvos Respublikos socialinės apsaugos ir darbo ministro 2015 gruodžio 10 d. įsakymas Nr. A1-742 „Dėl Asmens gebėjimo pasirūpinti savimi ir priimti kasdieninius sprendimus nustatymo tvarkos aprašo patvirtinimo“](https://e-seimas.lrs.lt/portal/legalAct/lt/TAD/7b137b209f8111e591078486468c1c39?jfwid=-4cu9uc4dx)  <https://www.e-tar.lt/portal/lt/legalAct/eaddcad09f4211e58fd1fc0b9bba68a7> |
| 9. | Paslaugos inicijavimo forma | Prašymas (pridedamas) |
| 10. | Duomenys apie informaciją ir dokumentus, kuriuos turi pateikti asmuo, siekiantis gauti paslaugą | 1. Asmens, kurį norima pripažinti neveiksniu ar ribotai veiksniu tam tikroje srityje tapatybę patvirtinantį dokumentą ir jo kopiją.  2. Asmens, kurį norima pripažinti neveiksniu ar ribotai veiksniu tam tikroje srityje neįgaliojo pažymėjimą ar specialiojo nuolatinės slaugos ar priežiūros (pagalbos) poreikio nustatymo pažymos kopijas.  3. Medicininė pažyma apie asmens, kurį norima pripažinti neveiksniu tam tikroje srityje sveikatos būklę.  4. Pareiškėjo tapatybę patvirtinantį dokumentą ir jo kopiją.  5. Dokumentai įrodantys giminystės ryšį ar santykį su globotiniu.  6. Būsimo globėjo medicininę pažymą apie jo sveikatos būklę (F-046a).  7. Būsimo globėjo rašytinis sutikimas būti paskirtam globėju.  Socialinės paramos skyriaus darbuotojas išimties atvejais turi teisę reikalauti papildomų dokumentų, patvirtinančių esamas aplinkybes.  Užsienio valstybių išduoti dokumentai turi būti išversti į lietuvių kalbą ir legalizuoti teisės aktų nustatyta tvarka. |
| 11. | Duomenys apie informaciją ir dokumentus, kuriuos paslaugos teikėjas gauna pats |  |
| 12. | Nuorodos į institucijos, teikiančios administracinę paslaugą, svetainės tinklalapį, kur galima sužinoti daugiau apie paslaugą | www.zarasai.lt |
| 13. | Raktažodžiai | Pareiškimo ir išvados dėl asmens pripažinimo neveiksniu ar ribotai veiksniu tam tikroje srityje ir globos nustatymo tam tikroje srityje teikimas |
| 14. | Asmens arba padalinio, atsakingo už paslaugos suteikimą (teikiant unifikuotą paslaugos aprašymą kiekvieno paslaugos teikėjo darbuotojo arba padalinio, atsakingo už paslaugos suteikimą), kontaktiniai duomenys (jei tai asmuo – asmens duomenys): | Socialinės paramos skyriaus vedėjo pavaduotoja Kristina Davainienė, tel. (8 385) 37194, el. p. kristina.davainiene@zarasai.lt, Savanorių g. 2, I aukštas, 3 kabinetas |
| 15. | Neelektroninėmis priemonėmis teikiamos paslaugos teikimo proceso aprašymas | Asmuo kreipiasi į Savivaldybės administracijos Socialinės paramos skyrių ar „vieną langelį“ ir pateikia prašymą dėl pareiškimo teikimo apylinkės teismui. Atsakingas darbuotojas priima prašymą, įvertina pateiktus dokumentus, patvirtina jų kopijas, užregistruoja prašymą, surašo pareiškimą teismui tiek egzempliorių kiek yra suinteresuotų asmenų ir pateikia apylinkės teismui kartu su visais dokumentais. Atsakingas darbuotojas informuoja asmenį apie pateiktą pareiškimą teismui (teismas siunčia suinteresuotam (-iems) asmeniui (-nims) pareiškimo vieną egzempliorių ir kvietimą į teismo posėdį). Atsakymas asmeniui pateikiamas tiesiogiai atvykus į Zarasų rajono savivaldybės administracijos Socialinės paramos skyrių (Savanorių g. 2, 32109 Zarasai. I a. 3 kab.) arba prašyme nurodytais būdais (išsiunčiamas paštu nurodytu adresu arba el. paštu) |
| 16. | Neelektroninėmis / elektroninėmis priemonėmis teikiamos paslaugos suteikimo trukmė | 20 d. d. |
| 17. | Duomenys apie paslaugos teikėjo veiksmų (neveikimo), kurie galimai pažeidė paslaugos gavėjo teises ar teisėtus interesus, apskundimo tvarką | Vadovaujantis administracinių bylų teisenos įstatymo nustatyta tvarka paslaugos teikėjo veiksmai (neveikimas) per vieną mėnesį gali būti skundžiamas Regionų apygardos administracinio teismo Panevėžio rūmams (adresas: Respublikos g. 62, 35158 Panevėžys) |

Socialinės paramos skyriaus vedėja Alina Sklinsmontienė tel. (8 385) 54 332;

el. p. [alina.sklinsmontiene@zarasai.lt](mailto:alina.sklinsmontiene@zarasai.lt)

Socialinės paramos skyriaus vedėjo pavaduotoja Kristina Davainienė, tel. (8 385) 37 194,

el. p. [kristina.davainiene@zarasai.lt](mailto:kristina.davainiene@zarasai.lt)